# 2022 m. rugsėjo mėn. Lietuvoje bulvių ir daržovių šviežiam vartojimui supirkta daugiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2022 m. rugsėjo mėn., palyginti su 2021 m. atitinkamu laikotarpiu, supirkta 26,39 proc. daugiau, t. y. 6 976,341 t. Perdirbti skirtų bulvių supirkta 6,01 proc. mažiau – 671,876 t.

**Daržovių,** skirtų vartoti šviežias, 2022 m. rugsėjo mėn., palyginti su 2021 m. rugsėjo mėn., supirkta 13,31 proc. daugiau, t. y. 5 284,107 t. **Morkų** supirkimas padidėjo 50,56 proc. (iki 1 338,799 t), **moliūgų –** 36,82 proc. (iki 79,158 t), **svogūnų –** 16,32 proc. (iki 948,266 t), **porų –** 12,19 proc. (iki 38,858 t), **baltagūžių kopūstų** – 7,33 proc. (iki 1 217,926 t). **Cukinijų** šiemet dar buvo supirkta 30,329 t, o prieš metus jų derlius jau buvo pasibaigęs. Tačiau **lapkotinių salierų**supirkimas sumažėjo 39,82 proc. (iki 21,692 t), **česnakų** – 19,35 proc. (iki 16,961 t), **pomidorų –** 8,40 proc. (iki 363,086 t), **agurkų** – 1,17 proc. (iki 781,215 t), **burokėlių** – 0,57 proc. (iki 215,418 t).

Nagrinėjamu laikotarpiu **žalumyninių daržovių** supirkimas sumažėjo: **špinatų** – 19,28 proc. (iki 6,367 t), **lapinių petražolių** **–** 10,76 proc. (iki 4,518 t), **salotų** – 7,13 proc. (iki 129,843 t), **svogūnų laiškų** – 6,30 proc. (iki 21,085 t). Tačiau **krapų** buvo supirkta 2,7 karto daugiau (6,331 t).

**Pievagrybių**, skirtų vartoti šviežius, 2022 m. rugsėjo mėn., palyginti su 2021 m. atitinkamu laikotarpiu, supirkta 7,49 proc. mažiau (151,934 t).

**Obuolių** supirkimas šiemet buvo tik 0,29 proc. mažesnis ir sudarė 256,733 t. **Braškių** buvo supirkta 66,002 t.

Perdirbimo įmonėse 2022 m. rugsėjo mėn., palyginti su 2021 m. rugsėjo mėn., **daržovių** supirkimas padidėjo 3,79 proc. (iki 3 227,355 t). **Svogūnų** supirkimas padidėjo 2,5 karto (iki 104,714 t), **baltagūžių kopūstų** – 2,1 karto (iki 62,123 t), **morkų** – 47,85 proc. (iki 122,895 t), **įvairių kitų daržovių** (agurkų, krapų, salotų, salierų) – 44,68 proc. (iki 110,040 t). Tik **burokėlių** buvo supirkta 1,77 proc. mažiau (2 827,583 t).

**Obuolių** perdirbimui šiemet buvo supirkta 8,75 proc. mažiau (4 558,950 t), **įvairių uogų** (šaltalankių, aronijų, aviečių) – 2,38 karto mažiau (38,346 t).

Šaltinis: ŽŪIKVC (LŽŪMPRIS)